Bruselj, 15.03.2005

COM(2005) 96 končno

2003/0134 COD

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembah, ki jih je predložil Evropski parlament k skupnemu stališču Sveta glede predloga

DIREKTIVE EVROPSKEGA PARLAMENTA IN SVETA O NEPOŠTENEM POSLOVNEM RAVNANJU S POTROŠNIKOM NA NOTRANJEM TRGU IN SPREMEMBAH DIREKTIVE SVETA 84/450/EGS, DIREKTIV EVROPSKEGA PARLAMENTA IN SVETA 97/7/ES, 98/27/ES IN 2002/65/ES TER UREDBE EVROPSKEGA PARLAMENTA IN SVETA (ES) ŠT. 2006/2004 („DIREKTIVA O NEPOŠTENEM POSLOVNEM RAVNANJU“)

O SPREMEMBAH PREDLOGA KOMISIJEv skladu s členom 250 (2) Pogodbe ES

2003/0134 COD

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembah, ki jih je predložil Evropski parlament k skupnemu stališču Sveta glede predloga

DIREKTIVE EVROPSKEGA PARLAMENTA IN SVETA o nepoštenem poslovnem ravnanju s potrošnikom na notranjem trgu in spremembah Direktive Sveta 84/450/EGS, direktiv Evropskega parlamenta in Sveta 97/7/ES, 98/27/ES in 2002/65/ES ter Uredbe Evropskega parlamenta in Sveta (ES) št. 2006/2004 („Direktiva o nepoštenem poslovnem ravnanju“)

1. Uvod

Točka (c) tretjega pododstavka člena 251(2) Pogodbe ES določa, da Komisija poda mnenje o spremembah, ki jih predlaga Evropski parlament ob drugi obravnavi. Komisija oblikuje spodaj podano mnenje o spremembah, ki jih je predlagal Parlament.

2. OZADJE

Datum predložitve predloga EP in Svetu (dokument COM(2003) 356 konč. – 2003/0134 COD): | 20. junij 2003 |

Datum mnenja Evropskega ekonomsko-socialnega odbora: | 29. januar 2004 |

Datum mnenja Evropskega parlamenta ob prvi obravnavi: | 20. april 2004 |

Datum sprejetja skupnega stališča: Datum mnenja Evropskega parlamenta ob drugi obravnavi: | 15. november 2004 (kvalificirana večina)<0 24. februar 2005 |

3. NAMEN PREDLOGA

Ta predlog obravnava ovire pri delovanju notranjega trga na področju maloprodajnega blaga in storitev, ki izhajajo iz razdrobljene nacionalne ureditve, zaradi tega nastalih stroškov in negotovosti za podjetja ter iz različnih standardov za varstvo potrošnika, ki zmanjšujejo kupčevo zaupanje.

Namen predloga je vzpostavitev skupnega okvira znotraj Evropske unije za regulacijo nepoštenega poslovnega ravnanja s potrošnikom (še posebej na področju oglaševanja in trženja), ki škodi ekonomskim interesom potrošnikov. Osrednja točka tega okvira je splošna prepoved nepoštenega poslovnega ravnanja, osnovana na skupnih merilih, ki določajo, v katerem primeru je poslovanje nepošteno. Dodatna pravna varnost je zagotovljena z izdelavo dveh glavnih tipov nepoštenega ravnanja – zavajanje in agresivno ravnanje, ter črnim seznamom ravnanj, ki bodo vedno veljala za nepoštena in zatorej vnaprej prepovedana.

4. Mnenje Komisije o spremembah Evropskega parlamenta

4.1. Spremembe, ki jih je sprejela Komisija

Komisija lahko v celoti sprejme vseh 19 sprememb, ki jih je sprejel Evropski parlament. Slednje so rezultat kompromisnega sporazuma med Evropskim parlamentom, Svetom in Komisijo ob drugi obravnavi. Spremembe so v skladu s cilji predloga Komisije in ohranjajo ravnotežje interesov iz skupnega stališča.

5. SKLEP

V skladu s členom 250(2) Pogodbe ES Komisija spremeni svoj predlog, kot je navedeno zgoraj.